Гьер вахттунин учин фурсар, дамакъар, уюнар аве. Амма са вахттра дахьуна кьацIра адавуйиф суман гуланде гебур. Iуьрус мисалайиъ агъа, мегIна: тIегIемра, гIаттива ранг гьерттин учинф аве. Мисаъ пас кканди ая зас рангарихъас, агъулари нае ранг ппара ишламиш аркьай ичин хуларин курариъ.
Гьинас фикир хьучин, хуларин цалар акурангуна кираджайигI агIартайи чулле ранг, чулле нев ккея цалар вейи. Агьалракей хъуттурфучин хье дадарин хуларин раккар, хIа пай хуларин айванарин тIагарарик чулле шир и кеяф.
Джуре рангарин ширар адавуйифев, е багьа идефев, е гIедат бадалди суман эв гебур аркьайиф? Куьгьна хулар, кьурчар хIа пай ге рангунинттар э аяф.
Хабди хьуне джагвар ширар атай, агьал аргва кIуранин рангар але пластикайин раккар-тIагарар, амма джагвар ранг гьер заманайис хъудуьхьуьфе. Ишкилар Гъудгъуларин хIурин хуларинттар.
Камиль Мирзоев